****

**แผนการจัดการเรียนรู้ที่ ๑**

**หน่วยการเรียนรู้ที่** ๓ นิทานพื้นบ้าน  **เรื่อง** นิทานพื้นบ้าน

**วิชา** ภาษาไทย  **ชื่อรายวิชา** ภาษาไทย ท ๒๑๑๐๒ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๒ **ปีการศึกษา** ๒๕๖๐ **เวลา** ๒ คาบ / ๑๐๐ นาที

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

ท ๑.๑ ม ๑/๒ จับใจความสำคัญจากเรื่องที่อ่าน

ท ๕.๑ ม ๑/๑ สรุปเนื้อหาวรรณคดีและวรรณกรรมที่อ่าน

**จุดประสงค์การเรียนรู้**

๑. นักเรียนสามารถบอกความเป็นมาของนิทานพื้นบ้านได้

๒. นักเรียนสามารถจับใจความสำคัญจากเรื่องที่อ่านและนำมาตอบคำถามได้

**สาระสำคัญ**

นิทานพื้นบ้าน คือ เรื่องเล่าที่เล่าสืบต่อกันมา ดั้งเดิมนั้นถ่ายทอดกันด้วยมุขปาฐะ ( การเล่าปากต่อปากกันมา การบอกเล่าต่อๆกันมา โดยมิได้เขียนเป็นลายลักษณ์ ) แต่ก็มีอยู่มากที่บันทึกเป็นลายลักษณ์อักษร และนิทานพื้นบ้านต้องเล่าด้วยถ้อยคำธรรมดาภาษาชาวบ้านทั่วๆไป เป็นเรื่องเล่าต่อๆกันมาช้านานหลาย ชั่วอายุคน ไม่สามารถรู้ได้ว่าใครเป็นคนเล่าดั้งเดิมต้นเรื่อง

**สาระการเรียนรู้**

1. ความเป็นมาของ นิทานพื้นบ้าน
2. ความสำคัญและประโยชน์ของนิทานพื้นบ้าน

**คุณลักษณะอันพึงประสงค์**

ใฝ่รู้ใฝ่เรียน

**สมรรถนะสำคัญ**

ความสามารถในการคิด

**กิจกรรมการเรียนรู้**

กิจกรรมขั้นนำเข้าสู่บทเรียน (ทบทวนความรู้เดิม)

๑. ครูสุ่มถามนักเรียน โดยใช้คำถามสำคัญ ดังนี้

๑) นักเรียนรู้จักนิทานพื้นบ้านหรือไม่ หากรู้จักนักเรียนรู้จักเรื่องอะไรบ้าง

๒) นักเรียนคิดว่า นิทานพื้นบ้านมีความสำคัญอย่างไร

๓) นักเรียนคิดว่านิทานพื้นบ้านมีข้อคิดหรือไม่

๒. ครูเชื่อมโยงเข้าสู่บทเรียน โดยการสรุปจากคำตอบของนักเรียน ที่ได้จากการตอบคำถาม จากนั้นเชื่อมโยงเข้าสู่เนื้อหา เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้าน

กิจกรรมขั้นพัฒนาผู้เรียน (เพิ่มเติมความรู้ใหม่)

๓. ครูแจกใบความรู้เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้านให้กับนักเรียน

๔. ครูเปิด Power Point พร้อมอธิบายความรู้ เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้าน

๕. ครูให้นักเรียนอ่านใบความรู้ที่ครูแจก ในใจเพื่อเป็นการทบทวนเนื้อหาที่เรียน

๖. ครูให้นักเรียนทำกิจกรรม “ถามตอบหลังเรียน”โดยครูเปิดคำถามจาก Power Point จำนวน ๑๐ ข้อ และให้นักเรียนเขียนคำตอบไปพร้อมๆกันทีละข้อ จนครบ

๗. เมื่อครบ ๑๐ ข้อแล้ว นักเรียนส่งสมุดให้กับครู

กิจกรรมขั้นรวบยอด (นำไปใช้)

๘. ครูและนักเรียนร่วมกันอภิปราย สรุปความรู้เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้าน

**สื่อการเรียนรู้**

๑. Power Point เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้าน

๒. Power Point “ถามตอบหลังเรียน”

๓. ใบความรู้เรื่อง ความเป็นมาของนิทานพื้นบ้านและความสำคัญและประโยชน์ของนิทานพื้นบ้าน

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  นิทานพื้นบ้าน คือ เรื่องเล่าที่เล่าสืบต่อกันมา ดั้งเดิมนั้นถ่ายทอดกันด้วยมุขปาฐะ ( การเล่าปากต่อปากกันมา การบอกเล่าต่อๆกันมา โดยมิได้เขียนเป็นลายลักษณ์ ) แต่ก็มีอยู่มากที่บันทึกเป็นลายลักษณ์อักษร และนิทานพื้นบ้านต้องเล่าด้วยถ้อยคำธรรมดาภาษาชาวบ้านทั่วๆไป เป็นเรื่องเล่าต่อๆกันมาช้านานหลาย ชั่วอายุคน ไม่สามารถรู้ได้ว่าใครเป็นคนเล่าดั้งเดิมต้นเรื่อง | แบบทดสอบ เรื่อง “กาพย์เห่ชมเครื่องคาวหวาน” | การประเมินการทำแบบทดสอบ เรื่อง “กาพย์เห่ชมเครื่องคาวหวาน” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๑.๑ ม ๑/๒ จับใจความสำคัญจากเรื่องที่อ่าน  ท ๕.๑ ม ๑/๑ สรุปเนื้อหาวรรณคดีและวรรณกรรมที่อ่าน  าน | แบบทดสอบ เรื่อง “กาพย์เห่ชมเครื่องคาวหวาน” | การประเมินการทำแบบทดสอบ เรื่อง “กาพย์เห่ชมเครื่องคาวหวาน” | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**  ใฝ่รู้ใฝ่เรียน | แบบสังเกตพฤติกรรม ในชั้นเรียน | แบบสังเกตพฤติกรรม ในชั้นเรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  ความสามารถในการคิด | แบบทดสอบ เรื่อง “กาพย์เห่ชมเครื่องคาวหวาน” | การประเมินการทำแบบทดสอบ เรื่อง “กาพย์เห่ชมเครื่องคาวหวาน” | ได้คะแนนร้อยละ ๖๐ ขึ้นไปถือว่าผ่านเกณฑ์ |